ธปท.สั่งสถาบันการเงินเปิดรายละเอียดค่าธรรมเนียมอย่างละเอียด
ธปท.เข้ม สั่งแบงก์-นันแบงก์ ที่ทำธุรกิจบัตรเครดิตและสินเชื่อบุคคลต้องรายงานอัตราค่าธรรมเนียมให้ประชาชนเทียบราคาก่อนใช้บริการละเอียดขึ้น&nbsp; เริ่ม 1 ต.ค.นี้
2 ก.ย. 2553

ธปท.เข้ม สั่งแบงก์-นันแบงก์ ที่ทำธุรกิจบัตรเครดิตและสินเชื่อบุคคลต้องรายงานอัตราค่าธรรมเนียมให้ประชาชนเทียบราคาก่อนใช้บริการละเอียดขึ้น  เริ่ม 1 ต.ค.นี้
นางอมรา ศรีพยัคฆ์ ผู้อำนวยการอาวุโส ฝ่าบริหารข้อมูล ธนาคารแห่งประเทศไทย(ธปท.) ได้ออกประกาศ ขอความร่วมมือให้ผู้ประกอบธุรกิจบัตรเครดิตที่มิใช่สถาบันการเงิน(นันแบงก์) และบริษัทผู้ประกอบธุรกิจสินเชื่อส่วนบุคคลภายใต้การกำกับ ที่เป็นนันแบงก์ ส่งรายงานข้อมูลค่าธรรมเนียมบริการทางการเงินและอัตราดอกเบี้ย รวมถึงค่าบริการต่างๆ เพื่อให้ประชาชนสามารถเปรียบข้อมูลค่าบริการได้ง่ายขึ้น สะดวกขึ้น ก่อนที่จะตัดสินใจใช้บริการ เริ่ม 1 ต.ค.นี้ 
“ก่อนหน้านี้ก็เคยขอความร่วมมือกับธนาคารไปก่นหน้านี้แล้ว และตอนนี้ก็มาขอนันแบงก์เพิ่ม ข้อมูลที่ธปท.ขอเพิ่มเติมดังกล่าว ไม่น่าจะเป็นภาระกับธนาคาร และนันแบงก์แต่อย่างใด เพราะข้อมูลเหล่านี้มีส่งในระบบเดิมอยู่แล้ว แต่ต่อไปธปท.จะปรับปรุงหน้าเว็บไซด์ใหม่ จึงอยากให้มีข้อมูลเปรียบเทียบอัตราค่าบริการแต่ละอย่างให้ชัดเจนมากขึ้น ดูได้ง่ายขึ้น และถ้ามีการเปลี่ยนแปลงอัตราค่าธรรมเนียมอะไรก็ต้องรายงานให้ธปท.ทราบภายใน 3 วันด้วย “นางอมรากล่าว 
ก่อนหน้านี้ ธปท.ออกประกาศขอร่วมมือในการส่งข้อมูลเมื่อวันที่ 31 ส.ค.ที่ผ่านมา โดยให้ธนาคารและนันแบงก์มีผลบังคับใช้ ตั้งแต่วันที่ 1 ต.ค.นี้เป็นต้นไป รวมทั้งได้ขอความร่วมมือให้ธนาคารพาณิชย์ทั้งระบบ ประกาศค่าธรรมเนียนบริการทางการเงินและอัตราดอกเบี้ยต่างๆ ให้ประชาชนได้ทราบ โดยให้มีการเปิดเผยค่าธรรมเนียมละเอียดถึง 76 ราย เพิ่มขึ้น จากเดิมที่เคยให้รายงานเพียง 48 รายการ โดยให้มีผลในทางปฏิบัติ 1ต.ค.นี้เช่นกัน